JUMAL KÕNELEB
Tere jälle!
Kas pole tore teada,
et olenemata olukordadest on Jumal alati hea?
Tema tahe meie elude osas on ikka ja alati üksnes hea.
See teadmine on olnud meie elus üks oluline nurgakivi.
Jumalal on tõesti hea tahe.
Jeesus ütles Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Kui Jeesus räägib, et meil oleks elu ja seda veel ülirohkesti,
siis see kõlab liiga healt, et olla tõeline.
Mul on ju sada häda!
Jumal on lihtsalt nii hea,
et Temas ei ole mingit pimedust ja Tema tahe on üksnes hea.
Seda on tore teada ja mõista.
See annab jõudu uskuda, et olukord võib muutuda.
Hea Jumal on meie poolel.
Olukorrad võivad muutuda.
Roomlastele 10:11: "Sest Pühakiri ütleb:
"Ükski, kes usub temasse, ei jää häbisse."
"Ei ole ju erinevust juudi ja kreeklase vahel,
sest seesama Issand on kõikide Issand,
rikas kõikide heaks, kes teda appi hüüavad. "
Ta on rikas andja kõikide heaks, kes teda appi hüüavad.
Roomlastele 8:31: "Mis me siis ütleme selle kohta?
Kui Jumal on meie poolt, kes võib olla meie vastu?
Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
"..kuidas ta ei peaks siis koos Pojaga meile kõike muud kinkima?"
Imelised sõnad!
"Rikas (andja) kõikide heaks, kes teda appi hüüavad.."
Neid sõnu peab omale pähe taguma
ja püüdma mõista, miks Issand nii ütleb.
Tore, kui need sõnad
lähevad südamesse, avanevad, toovad turvatunnet ja rõõmu.
Kui sul on arusaam, et elu pole hea
ning ka Jumal on sinu vastu, siis on asi jama.
Meie oleme aga uurinud Piiblit ja näeme Jumalat teistsugusena.
Näeme Jumalat, kes tahab meile ainult head.
Kui sa kahtled, loe Jeesusest ja evangeeliumist.
Kas Jeesus tegi muud, kui head?
Piibel ütleb, et Ta tegi kõigile head
ning tuli, et teha tühjaks saatana ehk hingevaenlase teod.
Kui Jeesuse sõnul on vaenlane tulnud varastama, tapma ja hukkama,
siis Jeesus tuli tühjaks tegema varastamist, tapmist ja hävitamist.
See raputaks meid tõeliselt, kui loeme 5. Moosese 28.
Kui kahtled Jumala tahte headuses,
siis siin kuulutatakse, mis on Jumala õnnistuse vili.
Milline on Jumala tahe meie kõikide kohta?
Mis asi see Aabrahami õnnistus on siis lõppude lõpuks?
Oleme sellest rääkinud mitmes osas.
Oleks aeg öelda, mis on see õieti.
5. Mooses 28 räägib Issand, milline on see õnnistus.
Ta ei ütle siin, et õnnistus on tore sõna või soov.
Hakkame uurima, mida Ta ütleb.
Sellesse tasub süveneda, sest see laseb õhku
kõik vanad ideed selle kohta, milline Jumal olla võiks.
Kui muu ei aita, siis see ikka aitab.
5. Moosese 28:1 alates:
"Ja kui sa tõesti kuulad Issanda, oma Jumala häält ja pead
hoolsasti kõiki tema käske, mis ma täna sulle annan,
siis tõstab sind Issand, su Jumal, kõrgemaks kõigist rahvaist maa peal."
Nüüd kindlasti kuulsid tingimust: "kui kuuled Issanda,
oma Jumala häält ja pead hoolsasti kõiki Tema käske.."
Sellega ma ei tule toime!
Mina ei saa seda õnnistust!
Ma ei kuule alati õigesti ega kuula ka alati sõna.
Pea meeles, et see on Vana Testamendi kirjakoht!
Lugesime varem kirja galaatlastele, mis ütleb, et Jeesus on lunastanud
meid Seaduse needusest, sest neetud on igaüks,
kes on puu külge riputatud, et Aabrahami õnnistus
saaks Jeesuses Kristuses paganate osaks.
Jeesus elas täiuslikku elu.
Tema suri sinu ja minu eest,
lepitas meie patud ja me oleme armust pärinud Jumala õnnistuse.
See ei sõltu meie teenetest.
Jeesus täitis kogu Seaduse.
Jeesus kuulas Jumala häält ja tegi kõike seda, mida Ta käskis.
Jeesus täitis Seaduse ja Temas me oleme!
Temas oleme selle armu pärinud!
See kuulub meile. - Tegelikult kuulub see Jeesusele.
See ei kuulu tegelikult üldse meile ja me ei ole alati sõnakuulelikud!
Ma olen tegelikult needust väärt, sest ma pole üldse sõnakuulelik.
Mida me siis nüüd teeme?
"Olge täiuslikud, nõnda nagu teie Taevane Isa on täiuslik."
Mina seda küll pole.
Õnneks on Kristus lunastanud sind kogu Seaduse needusest!
Tema tegi seda.
See kuulub Jeesusele, aga mina olen Jeesuses.
Ma olen Temas peidus.
Pisut nagu Jaakobi kombel, pettusega pärija.
Tegelikult ei ole ma seda ära teeninud. - Ei.
Ma võtsin Ta vastu ja läksin Tema sisse peitu.
Nüüd mul on see õigus, sest ma olen Kristuses!
Kristuses olen ma selle õnnistuse pärinud. - Halleluuja!
See kehtib minu jaoks, kuna olen Jeesuses.
Mina olen Temas ja kõik see kuulub mulle Jeesuses.
Pane tähele, kuidas see kirjakoht jätkub.
Iga sõna on paras pomm!
"Ja kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält."
Kõik need õnnistused saavad sulle osaks ja tabavad sind.
Nad ajavad sind justkui taga.
"Õnnistatud oled sa linnas
(Helsinkis, Turu linnas või mujal) ja õnnistatud oled sa väljal.
Õnnistatud on su ihuvili (lapsed),
su maapinna saak, su karja juurdekasv,
su veiste vasikad ning su lammaste ja kitsede talled."
Võiks öelda, et õnnistatud on sinu lapsed, töökoht ja kätetöö.
Õnnistatud on su korv (rahakott) ja leivaküna (külmkapp).
Õnnistatud oled sa tulles ja õnnistatud oled sa minnes.
Olen õnnistatud minnes ja tulles.
Õnnistatud on rahakott, külmkapp, lapsed ja töökoht.
"Issand paneb vaenlased, kes kipuvad sulle kallale,
su ette kaotust kandma: ühte teed nad tulevad su vastu,
aga seitset teed nad põgenevad su eest."
Imetore teada, et Issand laseb mul võita!
Mind kummitab küll vahel mõte: "Oota vaid, sa kaotad, Joy!"
Siin on kirjas, et Issand paneb mu vaenlased kaotust kandma.
Võin selle kaotushirmu ära ajada.
Rumal mõte peast minema.
Issand laseb mul võita. - Halleluuja!
Issand ülendab sind enesele pühitsetud rahvaks,
nagu ta sulle on vandega tõotanud, kui sa pead Issanda,
oma Jumala käske ja käid tema teedel.
Ja kõik maailma rahvad näevad,
et sinule on pandud Issanda nimi, ja nad kardavad sind."
Nagu Joosepi loos, näevad teised, et su kohal on Jumala õnnistus.
"Issand annab sulle külluses head.."
Mitte pisut, näpuotsaga, kuidagi moodi ja võib-olla.
Pisike leivaraas, kui oled hea.
"Issand annab sulle külluses head
su ihuvilja, karja kasvu ja maapinna saagi poolest maal,
mille Issand, su Jumal, vandega su vanemaile on tõotanud sulle anda."
Kas tahaksid edasi lugeda?
"Issand avab sulle (mulle)
oma rikkaliku varaaida, taeva, andes su maale vihma õigel ajal.."
Sellele meie Agape Keskusele,
kristlikule koolile, lasteaiale ja huvialaringidele.
Lastele ja peredele samuti.
Töötajatele, mu alluvatele.
Imeline. - Halleluuja!
"andes mu maale vihma õigel ajal
ja õnnistades kõiki mu kätetöid; ja mina võin laenu anda
paljudele rahvastele, aga ma ise ei tarvitse laenata."
Siin on kirjas, et olen õnnistatud ning ei pea võtma laenu.
Issand paneb mind peaks ja mitte sabaks.
See on oluline!
Vahel on raske püsida juhina.
Lihtsam on lonkida sabas.
Haliseda seal kõikide olukordade ja pingete pärast.
Millal, Issand, see lõpeb?
Meie püsime ikka eesotsas.
Kuigi vahel oleme ka meie sabas..
Vajume sinna aga tõuseme jälle.
"Issand paneb sind peaks ja mitte sabaks,
sa lähed ikka ülespoole.."
See on nii, et Issand viib meid ikka edasi!
Meie tee läheb ülespoole, mitte alla.
Issanda plaan viib ülespoole, mitte katastroofide sisse.
"ülespoole, aga mitte allapoole.."
Lausa imeline!
Tore on mõtelda, et õieti räägitakse seda Jeesusele.
Nii on seda kerge vastu võtta.
Muidugi on Jeesus õnnistatud kogu õnnistusega linnas ja maal.
Kõik Tema lapsed ja Tema töö on mõistagi õnnistatud.
Kui Tema vajab oma tegevuses midagi,
siis see on õnnistatud.
Muidugi võidab Jeesus vaenlase.
See on siililegi selge.
Õnnistus järgib Jeesust.
See on iseenesestmõistetav.
Kui püsime Temas, on kõik korras. - Mina olen Temas!
Kui seda lugeda, nagu me seda nüüd lugesime,
siis on tunne, et Jumala headus on üle mõistuse suur.
Jumal on hea Jumal.
Tema tahe on hea meie kõigi osas.
Me ei taha kuidagi kritiseerida kedagi,
kes on rõhutud või kogenud midagi muud oma elus.
Teame, et see maailm on kurjust ja pimedust täis.
Just seetõttu on tähtis rääkida, et Jumal ei ole selline!
Jumala tahe ei täitu alati maailmas, sest siin on pimedust ja viletsust,
aga meie poolel on Jumal, kes on sellest kõigest suurem.
Ta ei ole selle pimeduse ja viletsuse poolel, ega põhjus.
Meil on hea Jumal, kes on meie poolel.
Valgus võidab pimeduse.
Kui oleme Kristuses, oleme nagu Gooseni maakonnas.
Egiptlasi tabasid nuhtlused,
aga iisraellased olid Goosenis turvaliselt ja Piibli sõnul,
kui Egiptuses valitses pimedus, oli Gooseni maakonnas valge.
Kristuses me oleme Goosenis.
Taevariigis, mis asub seespidi meie sees.
Kui rääkida Jeesusest, tasub vaadata Uude Testamenti.
Me oleme palju käsitlenud Vana Testamenti.
Ka 5. Moosese 28 on sealt.
Võid juba mõtelda, et õnnistus tuligi esile ainult VT ajal.
Kuidas on Uue Testamendiga?
Kas õnnistus sai siis otsa?
Me ei elame ju Uue Lepingu ajal.
Kas Uude Testamenti jõudes sai siis õnnistus otsa?
Kas sellega algas vaesus,
viletsus, vangistused, piinamised ja õudused?
Kas see on siis mingi õnnistus?
Täpselt. Kuidas on sellega lood?
Peaks lugema Uut Testamenti ka. - Teeme siis seda.
Kõigepealt peaksime uurima Jeesuse elu.
Millist elu Tema elas ja mida Tema andis inimestele?
Kas Ta käis ringi inimesi needes või õnnistades?
Kas Ta oli õnnistusest tulvil ja see voolas Temast välja?
Me teame õiget vastust.
Ta aitas alati.
Temast voolas selline vägi, mis tervendas kõik haigused,
vabastas kõik vangisolijad ja aitas puudusesolijaid,
nagu oli Kaana pulmas või kasvõi Jeesuse sündides.
Matteuse evangeeliumi algusest
saame näha, kuhu õnnistus läks ja kas see paistis enam seal välja.
Näeme juba Jeesuse sünnil mitmeid probleeme.
Neile ei leidunud öömaja ja Jeesus sündis laudas.
See oli õnneks turvaline koht.
Kuigi see oli tagasihoidlik koht, oli see sünnitamiseks päris hea.
Loodetavasti küll.
Sinna tuli neile külalisi.
Idamapalju vajaa targad tulid külla.
Vaata, mida nad kaasa toovad!
"Nad kummardasid teda
tema ette maha heites, avasid oma aarded
ning andsid talle kinke: kulda, viirukit ja mürri."
Sellega tuleb kohe pähe, et Jeesusega tuli kaasa õnnistus.
Kohe, kui Ta sündis, tuli õnnistus.
Teame, mis sellest perest edasi sai.
Nad pidid põgenema Heroodese viha eest Egiptusesse.
Imeline on lugeda, kuidas Jumal neid juhatas.
Kui Joosep ei teadnud, mida teha raseda kihlatuga
ja kuidas edasi tegutseda, siis ilmus Joosepile ingel
ning rääkis talle, mida ta peab tegema.
Kui Heroodes ähvardas tappa kõik vastsündinud poeglapsed,
ilmutas unes Issanda ingel taas, et nad läheks Egiptusesse.
Kindlasti need kallid kingid, mis nad olid saanud,
aitasid neil hakkama saada Egiptusesse rändamisega.
Nad tulid seal eluga toime ja neil polnud midagi häda.
Jeesus polnud näljas, külmas ja hädas.
Issand hoolitses nende eest.
Selles ongi näha õnnistust.
Kui loeme evangeeliumi edasi,
siis näeme, et Jeesus tõi igal pool endaga õnnistuse kaasa.
Olgu tervenemisena, vabanemisena ja päästmisena,
aga ka füüsilisel kujul.
Tahan rõhutada midagi olulist.
Jeesus ütleb Johannese 10:10:
"Mina olen tulnud, et neil oleks elu, ja oleks seda ülirohkesti."
Esimese imeteo tegi Jeesus pulmas.
Ta muutis vee veiniks.
Pidu oli juba lõppemas ja veini polnudki palju enam vaja.
Ometi lasi Jeesus mitu suurt nõud veega täita ja muutis vee veiniks.
Rikkalikult ja paremaks, kui nad oleks iialgi mõelnud.
Jeesus täitis vajadused tõesti rikkalikult, mitte napilt.
Meil ei ole kitsi Jumal.
Pean seda ausalt öeldes endalegi meenutama.
Vahel, kui oma kontot vaatan, tundub, nagu mul oleks kitsi Jumal.
Kui loen Sõna, saan uut usku ja näen jälle midagi muud.
Saan ka midagi muud kogeda.
Mõtle näiteks jüngrite peale.
Nad käisid Jeesusega kõrbes ringi.
Rahvast oli nende ümber tuhandeid.
5000 meest, lisaks naised ja lapsed ning süüa polnud midagi.
Jüngrid arutlesid, et nende napi raha eest ei saa ju miskit.
Jeesus aga andis kõigile toitu, isegi 12 korvitäit jäi järele.
Selline on meie Jumal.
Tema õnnistus on ülevoolav.
Peetrus sai sellise kalasaagi, et võrgud pidid rebenema.
Selline on meie Jumal.
Tema õnnistus voolab üle,
et see on õnnistuseks veel mitmetele teistelegi.
Vana Testamendi Jumal on samasugune, nagu Jeesus.
Jumal ei ole muutunud.
Ta on sama eile, täna ja igavesti.
Tema õnnistus on meie kohal ja see on ülirikkalik õnnistus.
Tore lugu on Peetrusest ning maksurahast.
Ta oli hädas ja tal polnud seda maksuraha.
Jeesus soovitas tal minna kalale ja esimese püütud kala suhu vaadata.
Sealt kala suust leidis Peetrus vajaliku raha.
Kui vaatame Uut Testamenti,
märkame, et Issand täitis nende vajadused alati üllataval viisil.
Nii, et ise poleks sellist asja küll kuidagi välja mõtelnud.
Iga kord täitis Issand nende vajadused erineval viisil.
Üllataval moel.
Mulle räägib Uus Testament, et võin Teda usaldada.
Võin usaldada, et minuga on hea Jumal.
Olgu mu ees kuitahes üllatav olukord, siis Temal on vastus teada.
Tal on juba lahendus olemas.
Kuigi ma ei tea ette, kuidas läheb, pole see nii ohtlik.
Meie probleem ongi, et tahaksime kõike ette teada.
Kõik oleks ettevalmistatud.
Me ei saa paraku seda.
Ikka tuleb ette üllatavaid olukordi
ja just nende alal ongi Jeesus tõeline asjatundja.
Liigutav on ka see, et alati kui oli probleeme:
kas vein lõppes, toit sai otsa, kalasaaki polnud,
siis nad pöördusid Jeesuse poole, ning Ta aitas alati.
Kui sul on pikalt olnud mõni mure, siis pöördu Jeesuse poole!
Palu Temalt abi ja tarkust ning usu, et Ta annab seda sulle.
Ta ei jäta sind üksi, tahab aidata ka majandusraskustes.
Tahan julgustada kõiki,
kes on üleliia võlgu võtnud ning tunnevad, et ei tule toime.
Inimlikult see võibki olla tõsi, et sellest ei ole kunagi väljapääsu
aga Jeesus tahab aidata ka sind pääseda nendest võlgadest välja.
Peame ka meeles pidama, et Jeesus läks alati edasi.
Ta täitis nõud veiniga, aga see ei tähendanud,
et nüüd peabki kogu elu seal istuma ja veini jooma.
Korve täites ei pidanud jääma paigale ja Jeesust kuningaks tõsta.
Jeesus õnnistas ja läks edasi.
Ta ei soovi, et ehitaksime
endale vaid villasid ja sööksime gurmeetoitu.
Ta tahab, et me annaks õnnistust edasi ja järgiks Teda.
Joyl oli õigus, et me saame alati usaldada Teda.
Tore olukord tekkis, kui nad sõitsid üle Geneetsareti järve.
Tõusis nii tugev torm,
et jüngrid kurtsid Jeesusele, et nad hukkuvad.
"Kas Sa üldse ei hooli? Paat on juba vett täis!"
Jeesus lihtsalt magas.
Ta magas kogu tee rahulikult.
"Õpetaja, kas sa ei hooli sellest, et me hukkume?"
Ja tema tõusis, sõitles tuult ja ütles järvele:
"Jää vakka, ole vait!"
Tuul rauges ja järv jäi vaikseks.
Ja ta ütles neile:
"Miks te olete nii arad? Kuidas teil ei ole usku?"
Jeesus julgustab meid nii uskuma.
"Usalda ja lihtsalt usu!"
Tahan lõpetuseks lugeda ühe kirjakoha veel.
See on Uuest Testamendist.
Lööme aga veel Piibliga pähe..
Ei, see on tegelikult julgustuseks.
2. Korintose 9:6 räägitakse rahast ja õnnistusest.
"Aga see on nii:
kes kasinasti külvab, see ka lõikab kasinasti,
ja kes rohkesti külvab, see ka lõikab rohkesti.
Igaüks andku nii, nagu ta süda on lubanud,
mitte nördinult või sunnitult, sest Jumal armastab rõõmsat andjat.
Jumal on vägev andma teile kogu armu rikkalikult,
et teil ikka oleks kõike küllaldaselt ning et te oleksite
rikkad iga teo tarvis, nagu on kirjutatud:
"Ta on jaganud, andnud vaestele, tema õigus kestab igavesti."
Tema, kes annab seemne külvajale, annab ka leiva toiduseks,
teeb rohkeks teie külvi ja kasvatab teie õiguse vilja.
Te saate kõigiti rikkaks igasuguse siira headuse poolest,
mis meie läbi valmistab tänu Jumalale.."
Siin tuleb selgelt esile Jumala tahe.
Ta tahab, et meil oleks piisavalt nii endale kui teistele andmiseks.
Jumala õnnistus teeb meie elu kui kanaliks.
Siin öeldakse, et meil oleks alati kõike piisavalt,
et teha rikkalikult kõike head.
Jumal on hea Jumal.
Ta on vägev õnnistama ka sinu elu,
nii et ka sina võid Tema kombel olla õnnistuseks.
Nüüd palvetame.
Tänu, Taevaisa, et Sina ei muutu!
Tänu, et Sina oled sama eile, täna ja igavesti.
Tänu, Issand, et Sina oled tõesti hea Jumal!
Tänu, Taevaisa, et Sinu õnnistus on me kohal ning oleme õnnistatud!
Tänu, et needuse vägi on murtud ja kuulutan Jeesuse nimel kõigile:
needuse vägi on murtud sinu elu pealt, Jeesuse nimel!
Jeesuse nimel, ole vaba!
Tänu, Issand, et lased
oma õnnistusel avaneda kõigi kohal, kes igatsevad ja vajavad seda.
Tänu, Issand, et Sinu õnnistus on vägev muutma kõiki olukordi.
Isa, Sinu õnnistus teeb rikkaks!
Tänu, Issand, et näitad seda
ning tood igaühe ellu rõõmu ja vabadust!
Jeesuse nimel, aamen.
Imetore on olla õnnistuseks.
Oleme saanud anda mitmel aastal kümnist
ja mõnikord rohkemgi.
Tore on meeles pidada, et ma võin anda.
Eriti, kui on, mida anda.
Kui soovid täna õnnistada TV7 tööd,
siis võid teha seda helistades annetustelefoninumbrile 9001777
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Ole õnnistatud, Jeesuse nimel!
Kohtumiseni!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin